#Woordsnoere 2 – Vuurvliegie se lekkervurigeaffêre
Date: March 7, 2019Author: Vuurvliegie se lekkervurigeaffêre 23 Comments
Hier is ons tweede #Woordsnoer-uitdaging se string. Tyd vlieg!
Hoe heerlik om een week per maand ‘n lys woorde (25), uit blokraaie wat ek voltooi het en ook annerlike sê goed vir julle op te tower, sodat ons lekker saam kan woordsnoer.
Triton het verskeie betekenisse en kan die rigting van jou relaas bepaal…gaan lees gerus – kliek op die skakel)
Ekstra lof as jy die sêgoed ook inskrywe:
“Gaan reg deur die see” – wees eerlik (Bron: Wat Praat Jy! Afrikaanse idiome, gesegdes en vaste uitdrukkings met verklarings. Saamgestel deur Johanna de Wet. Protea Boekhuis Pretoria. 2014.)
Palielie (ww)- 1. Pareer, dws leun, steier, ‘n tree gee, met die hande ondersteun of iets dergeliks doen om nie te val nie of die ewewig te behou (Ceres, Clanwilliam, Kraaifontein, Malmesbury, Piketberg, Redelinghuys, Upington) 2. Paai, soebat of met oorleg of omsigtigheid hanteer (Namakwaland) Sinonieme:pampalielie, pelielie. (Bron: Annerlike Afrikaans. Woordeboek van Afrikaanse kontreitaal. Anton F. Prinsloo. Protea Boekhuis. Pretoria. 2008.)
Heeltyd, terwyl ek hierdie voorberei het, maal hierdie deur my kop. Lees en luister en laat die #woordsnoer-muse jou lei…
“Kom nag, kom weer en wind, kom oseaan –
dis ‘n rots waarop my huisie staan.
“Ek het ‘n huisie by die see” uit Soos die windjie wat suis en ander gedigte , 1949
Laurika Rauch – Ek het ‘n huisie by die see
Previous Previous post: Mooi,mooi 37
Next Next post: “A figure of speech”
23 thoughts on “#Woordsnoere 2”
Dit klink sommer lekker Vuurvliegie. Woorde EN sêgoed. Ek willie-meer-werkie, ek wil liewer nou snoer. Te veel hooi op my vurk vandag en ek moet nog swem ook. Maar ek gaan hierdie een geniet.
Ek is bly! Werk en swem en dink solank snoere- ek kon nie die annerlike Afrikaans uitlos nie….
Jy weet daai woord “annerlike” kom ook uit my loopwêreld, nè! Ek laaik.
Ek weet! Dis ‘n wonderlike loopwêreld om te leer Afrikaans! Die woordeboek is ‘n fees – gaan solank ons snoer vir julle lekker uitdaag!
Klink na ‘n heerlike uitdaging!
Hallo Perdebytjie! Nou toe – ek wag! 😉
My oë rek alweer, hier is ñ paar woorde tussen-in wat ek nie ken nie…
Jy mag nie hiervoor nee sê nie! 😉
Nie bang vir ń uitdaging nie.💃
Joe! Jy was regtig ernstig toe jy gesê het jy gaan hom laai volgende keer!
Julle klomp is so kreatief, ek dink nie mens kan sommer iets bo julle vuurmaakplek uitdink nie.
Ag nee man Vuurtjie, hierdie is nou n erge challenge….
Nou toe, ek het klaar gebabbel.
Skuus man, huishou en so het my van gesels weggehou.🤗
Niks ekskuus nie, ek wil maar net sê ek het geskryf.
Begeesterd of het Triton se vurk jou gepor?🤔😉
Enige iets om nie te doen wat ek nou MOET DOEN NIE.
Sjoe nou gaan ek hele naweek tob oor wat om te skryf en hoe. Gelukkig is daar genoeg woorde om te kan gebruik. Nou net n storie daarby inmeng.
Sjoe…en al hierdie mooie woorde en dit terwyl my muse nog steeds MIA is…..
Vra vir Toorts – Laurika en Triton se vurk werk wondere…hehe!